उक्त सम्झौतामा विद्युत् उत्पादन, ग्रिड कनेक्टिभिटी, ऊर्जा दक्षता, नवीकरणीय ऊर्जा तथा जलविद्युत्को विकासबाट हुने पारस्पारिक द्विपक्षीय हितलाई क्षेत्रीय हितमा रुपान्तरण गर्ने कुरालाई पहिलो प्राथमिकतामा राखिएको छ। ‘विद्युत् क्षेत्रमा सहकार्य तथा लगानी गर्न दुई देशका उद्यमीलाई प्रोत्साहन पनि हुनेछ। दक्षिण एसियामा रहेको जलविद्युत् विकासको सम्भावना तथा सो सम्भावनालाई क्षेत्रीय तथा उपक्षेत्रीय तहको सहकार्यबाट यस क्षेत्रका जनताको जीवनस्तरको विकास गर्न सकिने जस्ता विषयवस्तुलाई आत्मसात गर्दै समझदारीपत्रमा हस्ताक्षर गरिएको हो।’ मन्त्री पुनले भन्नुभयो।
